Nr.

**Decizia etapei de încadrare**

**Nr. din .2019**

**DRAFT**

Ca urmare a solicitării de emitere a acordului de mediu adresată de **SC FORAJ CONSMIN** **SA** din jud.Gorj, loc. Motru, str. Dc Carol Davila nr.1, Bl.J4, sc.1, Ap.4, inregistrata la Agentia pentru Protectia Mediului Mehedinti cu nr.851 din 23.01.2019**,** în baza:

* Legii nr. 292/2018 privind evaluarea impactului anumitor proiecte publice și private asupra mediului,
* Ordonanței de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,

Agenția pentru protecția Mediului Mehedinți **decide**, ca urmare a consultărilor desfășurate în cadrul ședinței Comisiei de analiză tehnică din data de 21.03.2019, că proiectul “**Executia lucrarilor de explorare in perimetrul Golasa, comuna Cazanesti jud.Mehedinti”** propus a fi amplasat în județul Mehedinți, sat Cazanesti, com. Cazanesti, titular SC FORAJ CONSMIN SA

 **nu se supune evaluării impactului asupra mediului**

**Justificarea prezentei decizii:**

1. **Motivele pe baza cărora s-a stabilit necesitatea neefectuarii evaluării impactului asupra mediului sunt următoarele:**
2. Proiectul se încadrează în prevederile Legii nr. 292/2018 privind evaluarea impactului anumitor proiecte publice și private asupra mediului, **anexa nr. 2**, ***pct. 2 Industria extractive, lit.a.:”cariere, exploatari miniere de suprafatasi de extractive a turbei, altele decat cele prevazute in anexa nr.1****.*

**2.** **Caracteristicile proiectului**

**2.1** Dimensiunea și concepția întregului proiect

Investiția ce urmează să fie realizată prevede lucrări de explorare a zacamantului de lignit care vor fi realizate în perimetrul Golaşa, din extravilanul com. Cazanesti.

Perimetrul Golașa se află amplasat în bazinul hidrografic al râului Motru (cod VII.1.36), în cursul mijlociu al acestuia. În partea sudică a perimetrului curge pârâul Coşuştea.

Programul de explorare pentru lignit din perimetrul Golaşa, judeţul Mehedinţi se va desfăşura pe o perioadă de 2 (doi) ani.

Prin programul lucrărilor de explorare se propune cercetarea zăcământului de lignit până la nivelul stratului I, pentru punerea în evidenţă de noi resurse de lignit.

Licența de explorare nr. 21.480/2018 a intrat în vigoare prin publicarea în Monitorul Oficial nr. 1.072/18.12.2018, fiind valabilă până la data de 17.12.2020.

Principalele lucrări şi măsuri care se vor realiza vor consta în:

– amplasarea, atunci când este posibil, a lucrărilor de cercetare geologică (foraje) în zone lipsite de vegetaţie, sau în perioadele fără culturi agricole;

 – decaparea solului de pe locaţiile forajelor;

– alimentarea cu carburanţi a utilajelor, efectuarea schimbului de ulei şi reparaţiile curente ale acestora se vor realiza doar pe amplasamente special amenajate;

– colectarea şi îndepărtarea tuturor deşeurilor rezultate din execuţia programului de explorare;

– rambleerea excavaţiilor realizate, nivelarea şi compactarea acestora, iar în final

 - acoperirea cu sol vegetal.

La finalul lucrărilor de cercetare geologică a resurselor de lignit din perimetrul Golașa, judeţul Mehedinți, sunt prevăzute a se executa activităţi de reconstrucţie ecologică a terenurilor afectate de lucrările de explorare

Forajele propuse a se executa în perimetrul Golaşa sunt amplasate pe 2 aliniamente, pe fiecare aliniament fiind amplasate 11 foraje. Pentru a se putea urmări pe direcţie extinderea zăcământului, forajele au fost amplasate pe profile transversale pe structura geologică, cu o echidistanţă între aliniamente de 250 m.

 Au rezultat 22 locaţii ale forajelor cu adâncimi având valori între 24,0 m şi 47,9 m, realizându-se investigarea de detaliu a zăcământului până la cota +160 m, cotă până la care s-a apreciat că pot fi identificate rezerve de lignit exploatabile prin lucrări miniere în carieră. Volumul fizic total de foraje propuse spre execuţie în perimetrul Golaşa este de 702,3 ml foraje geologice. În anul I contractual se vor executa 11 foraje însumând 360,1 ml, iar în anul II contractual se vor efectua 11 foraje însumând 342,2 ml.

 Forajele se vor executa în două etape:

 în anul I contractual, se vor executa 11 foraje, dispuse pe 2 aliniamente cu o distanţă între lucrările de pe acelaşi profil de 500 m, iar distanţa între profile de 500 m.

 forajele programate în anul II contractual vor determina îndesirea reţelei de foraj la gabaritul reţelei de 250 m între aliniamente şi de 250 m între lucrări pe acelaşi aliniament (necesar evaluării resurselor cu un grad de cunoaştere corespunzător resurselor identificate măsurate), urmând a se executa 11 foraje, având următoarele coordonate:

 Din foraje se vor preleva probe pentru determinarea caracteristicilor petrografice şi fizico-chimice ale lignitului. De asemenea vor fi prelevate probe pentru determinarea caracteristicilor fizico-mecanice ale rocilor sterile.

În etapa de cartare de detaliu, vor fi prelevate probe pentru determinarea caracteristicilor mineralogice şi petrografice, chimice şi geotehnice.

Pentru stabilirea caracteristicilor petrografice, fizico-mecanice şi fizico – chimice ale rocilor care alcătuiesc zăcământul de lignit, din lucrările geologice programate se vor preleva următoarele probe:

1. probe pentru analize petrografice - 3 probe pentru analize petrograficemineralogice prelevate din foraje;
2. probe pentru analize fizico-chimice – lignit:  22 probe din foraje geologice, prelevate din stratul I,
3. probe pentru analize fizico-mecanice - 3 probe prelevate din foraje pentru determinarea caracteristicilor fizico-mecanice ale rocilor sterile;

Având în vedere metoda de lucru, nu se constată un impact notabil asupra suprafeţei de teren cercetat.

Programul de explorare a resurselor de lignit care se va derula în cadrul perimetrului Golașa nu foloseşte apă în scop industrial, deci nu vor rezulta ape uzate industrial, iar investiţia nu are staţii şi/sau instalaţii de epurare sau preepurare a acestora.

Pentru consumul de apă potabilă al personalului muncitor societatea va asigura aprovizionarea cu apă minerală îmbuteliată conform normativelor în vigoare.

În cadrul perimetrului va fi amplasată o toaletă ecologică, vidanjabilă.

 Energia electrică necesară desfăşurării lucrărilor cuprinse în programul de explorare va fi furnizată de moto-generatoare mobile ale antreprenorului.

**2.2** Cumularea cu alte proiecte existente și/sau aprobate

 În zona proiectului nu sunt alte lucrari prevazute a fi realizate.

**2.3** Utilizarea resurselor naturale, în special a solului, a terenurilor, a apei și a biodiversității

Resursele naturale intens utilizate sunt solul si subsolul.

Solul va fi afectat în mod substanţial pe parcursul desfăşurării activităţii de explorare prin

desfăşurarea următoarelor tipuri de activităţi:

* organizare şantier (amenajarea platformelor pentru staţionarea utilajelor şi

 baracamente pentru birouri, punct de prim ajutor şi de prevenire şi stingere a incendiilor)

 800 m²;

* amenajarea amplasamentelor (platforme cu o suprafaţă de 25 m² fiecare)

 instalaţiilor de foraj cca. 550 m².

 Subsolul va fi afectat prin realizarea excavaţiilor realizate pentru execuţia forajelor.

 Impactul asupra factorului de mediu sol şi subsol este inevitabil având în vedere specificul activităţii, dar este nesemnificativ (având în vedere mărimea suprafeţelor şi adâncimile de săpare), efectele urmând a fi diminuate prin măsurile de reconstrucţie ecologică a terenurilor afectate.

**2.4** Cantitatea și tipurile de deșeuri generate/gestionate

 Deşeurile solide rezultate din activitatea de cercetare geologică de detaliu vor fi colectate şi transportate în afara perimetrului, de către firme specializate, în locuri corespunzător amenajate,

 Reviziile şi reparaţiile utilajelor sau instalaţiilor se vor face periodic, conform graficelor şi specificaţiilor tehnice, în zone special amenajate acestui scop.

Cantitatea de deşeuri menajere rezultate în urma desfăşurării activităţii în perimetrul de explorare este mică, corespunzătoare numărului de persoane care îşi vor desfăşura activitatea, acestea vor fi colectate de firme de specialitare, conform prevederilor legale

**2.5** Poluarea și alte efecte negative

 În faza de realizare a proiectului, stratele de sol vor fi impactate ca urmare a amenajărilor de pregătire a terenului, a căilor temporare de acces, etc., ce vor conduce la o expunere la factorii ce contribuie la eroziune superficială. Pe perioada de realizare a proiectului nu vor fi deversate în afara amplasamentului cantități de ape reziduale, iar solul decopertat va fi depozitat separat pentru a fi utilizat ulterior la amenajarea terenului.

 Pentru realizarea proiectului se va face apel la utilaje sau echipamente de putere medie sau mare, dotate cu motoare de ardere internă ce vor conduce temporar la emisii de noxe atmosferice. Pe perioada de execuție a proiectului cât și pe perioada de funcționare nu se folosește apă tehnologică. Apa potabilă se va asigura pe amplasament din surse potabile.

 Având în vedere activitatea propusă pentru realizarea obiectivului respectiv, nu se pune problema poluării apelor râului Cerna sau a apelor subterane.

***Aer:*** *Pe perioada execuţiei lucrărilor de construcţie*, sursele de poluare a aerului atmosferic sunt reprezentate de utilajele/echipamentele cu care se execută lucrările prevăzute prin proiect, rezultând emisii specifice arderilor motoarelor cu combustie internă. Din evaluarea făcută rezultă o cantitate medie de carburant consumat de 0,5 tone. Alte emisii care afectează factorul de mediu aer sunt cele de pulberi (praf) rezultate în timpul excavării și nivelării materialului rezultat.

***Apă****:* Potențialele surse de poluare a factorului de mediu apă sunt reprezentate de apa uzată menajeră care provine din activitățile curente (igienă) și, eventualele scurgeri accidentale de carburanți din zona utilajelor.

Pe perioada de execuție, pe amplasament se va instala o toaletă ecologică.

După execuția proiectului, anexa construită va dispune de grup social, iar apele uzate vor fi colectate într-un bazin etanș vidanjabil.

***Sol****:* *În timpul execuţiei investiției*, solul ar putea fi poluat local, în urma unor avarii, cu substanțe de natura produselor petroliere sau uleiurilor minerale provenite de la utilajele/echipamentele cu care se execută lucrările prevăzute prin proiect.

Solul vegetal va fi decopertat și depozitat separat pentru a fi reutilizat la refacerea mediului.

***Zgomot****: Pe perioada execuţiei lucrărilor de construcţie*, sursele de zgomot și vibrații sunt reprezentate de utilajele/echipamentele cu care se execută lucrările prevăzute prin proiect.

Perioadele de lucru vor coincide doar cu perioadele active diurne, pentru a se evita apariția oricăror zgomote în măsură a induce un deranj local.

Pe perioada de funcționare se estimează că nu vor exista surse potențiale de zgomot și/sau vibrații.

**2.6** Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice

Nu se vor utiliza substanţe periculoase, tehnologia nu prezintă risc de accidente majore. Datorită dimensiunilor reduse ale proiectului nu se vor degaja cantități notabile de gaze cu efect de seră.

**2.7** Riscurile pentru sănătatea umană

Nu au fost identificate efecte potențiale semnificative ale impactului generat de proict asupra populației locale sau a altor obiective de interes public. Lucrările se vor realiza pe timpul zilei.

**3. Amplasarea proiectelor**

**3.1** Utilizarea actuală și aprobată a terenului

 Terenul in suprafata de 1350 mp este situat în extravilanul satului Cazanesti și face parte din suprafata administrativa a comunei Cazanesti

**3.2** Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia:

Perimetrul Golaşa se află, din punct de vedere geografic, în Podişul Getic, în platforma Huşniţei, sectorul dintre Dunăre şi Motru, mai exact în Dealurile Coşuştei.

Perimetrul Golașa se află amplasat în bazinul hidrografic al râului Motru (cod VII.1.36), în cursul mijlociu al acestuia. În partea sudică a perimetrului curge pârâul Coşuştea.

 Zona perimetrului Golaşa se caracterizează printr-un climat temperat-continental cu influenţe submediteraneene, cu caractere specifice ţinuturilor de dealuri şi văi, aici evidenţiindu-se topoclimatele de luncă, de culoar depresionar, precum şi cele ca urmare a activităţilor antropice. Conform hărţii solurilor (întocmită de Institutul de Geografie) în zona perimetrului Golaşa tipurile de sol întâlnite:

- sol brun de pădure şi sol brun de pădure podzolit; - soluri de luncă.

Vegetaţia în zona perimetrului este predominant alcătuită din fâneţe şi păşuni, specifice zonelor de luncă.

 În perimetru nu au fost identificate zone de habitat a animalelor sălbatice, exceptând exemplare de specii comune de mamifere.

Amplasamentul pe care se vor executa lucrările de explorare a resurselor de lignit este situat în afara arealului cu elemente de faună acvatica

Formaţiunile geologice din zona perimetrului Golașa sunt reprezentate prin depozite pliocene aparţinând Ponţianului şi Dacianului şi depozite cuaternare aparţinând Pleistocenului şi Holocenului.

În perimetrul Golaşa lucrările miniere de explorare se vor executa până la cota +160,0 m, considerată cotă optimă pentru atingerea obiectivelor lucrărilor de explorare

**3.3** Capacitatea de absorbție a mediului natural

 **i**. *Zone umede, zone riverane, guri ale râurilor*:nu este cazul

 **ii.** *Zone costiere și mediul marin*: nu este cazul;

**iii**.*Zonele montane și forestiere*: nu este cazul;

**iv**.*Arii naturale protejate de interes național, comunitar, internațional*: nu este cazul

**v**. *Zone clasificate sau protejate conform legislației în vigoare*:nu este cazul

**vi**. *Zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii și relevante pentru proiect sau în care se consideră că există astfel de cazuri*: nu este cazul;

**vii.** *Zonele cu o densitate mare a populației*:

Terenul se află în extravilanul satului Cazanesti cu o densitate mică a populației..

**viii**. *Peisajele și situri importante din punct de vedere istoric, cultural sau arheologic*: nu este cazul.

Perimetrul Golașa, judeţul Mehedinţi, în care se vor desfăşura lucrările de explorare, este situat la cca. 0,8 km distanţă de loc.Cazanesti, unde se gasesc cele mai apropiate case de zona perimetrului,

 În perimetrul de explorare Golașa şi în vecinătatea acestuia nu sunt zone sau obiective de interes naţional, monumente istorice şi de arhitectură, care să poată fi afectate de viitoarea activitate de cercetare.

**4. Tipurile și caracteristicile impactului potențial**

**4.1** Importanța și extinderea spațială a impactului

Proiectul are dimensiuni medii,iar impactul asupra mediului în urma implementării proiectului va fi redus la minim prin lucrari de reconstructie ecologica

**4.2** Natura impactului

La faza de execuție sursele de poluare vor avea un impact minor asupra aerului datorită emisiilor de particule în suspensie, rezultate din săpături, emisii de poluanți specifici gazelor de eșapament rezultate de la utilajele cu care se vor executa operațiile și de la vehiculele pentru transportul materialelor.

Realizarea proiectului nu va presupune pierderea unor suprafețe de habitate naturale și seminaturale și nu va afecta habitatele, speciile de floră și faună protejate.

**4.3** Natura transfrontalieră a impactului: nu este cazul

**4.4** Intensitatea și complexitatea impactului

*În perioada de execuţie a proiectului* impactul asupra factorilor de mediu va fi nesemnificativ, sursele de poluare fiind lucrările propuse prin proiect.

*În perioada de exploatare*, impactul este pozitiv prin asigurarea de condiții pentru valorificarea superioară a terenului.

**4.5** Probabilitatea impactului: nesemnificativă

**4.6** Debutul, durata, frecvența și reversibilitatea preconizate ale impactului

Perioada de expunere la acțiunea poluanților va fi redusă, întrucât poluanţii se vor manifesta pe tronsoane ale etapelor de execuţie, iar lucrările se vor executa într-o perioadă de maxim 2 ani. În perioada de execuţie a proiectului, impactul lucrărilor asupra factorilor de mediu va fi temporar.

**4.7** Cumularea impactului cu impactul altor proiecte existente și/sau aprobate: nu este cazul

**4.8** Posibilitatea de reducere efectivă a impactului: Prin măsurile de refacere a mediului care se vor desfăşura în timpul şi la finalul perioadei de explorare, efectele asupra solului vor fi mult diminuate, la finalul lucrărilor de explorare fiind programate lucrări de reconstrucţie ecologică constând în acoperirea cu sol vegetal şi revegetalizarea acestora; suprafeţele afectate se vor încadra total în ambientul natural al zonei.

**II**. **Motivele pe baza cărora s-a stabilit necesitatea neefectuarii evaluării adecvate**

Proiectul propus nu este situat in nicio arie naturala protejata, conform punctului de vedere nr. 309 / 26.04.2018, emis de Biroul Calitatea Factorilor de Mediu – Biodiversitate din cadrul Agenției pentru Protecția Mediului Mehedinți, proiectul nu intră sub incidența art. 28 din *Ordonanța de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare*,

**III.** **Motivele pe baza cărora s-a stabilit neefectuarea evaluării impactului asupra corpurilor de apă**

Proiectul propus a primit Adresa nr.1104/28.01.2019 , emisa de A.N. ”Apele Române” – ABA Jiu, cu următoarele condiții impuse:

1. Nu se mai poate emite aviz de gospodarire a apelor cf. Ord. 662/2006 al MMGA, intrucat titularul a obtinut deja Licenta de explorare nr. 21480/2018 emisa de ANRM

*Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.*

*Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.*

*Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.*

*Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.*

*Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.*

*Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.*

*Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.*

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.*

**DIRECTOR EXECUTIV,**

Dragoș Nicolae TARNIȚĂ

 **Șef Serviciu A.A.A., Șef birou C.F.M.,**

 Marilena FAIER Liviu CĂPRESCU

 Magda DUMBRĂVEANU